På nattbordet

På nattbordet ble startet som en daglig spalte i den norske avisen Dagens Næringsliv 16 desember 1985. Spalten ble igangsatt av daværende sjefredaktør Kåre Valebrokk. Den ble trykt på nestsiste side i avisen, i kulturseksjonen som DN kalte «Etter børs». I spalten intervjues personer om sine lesevaner. Marie Simonsen var den første som hadde ansvaret for å skrive spalten. Etter at journalist Per Bang i 1989 gikk av med pensjon som 67-åring, ble han engasjert til å levere spalten som frilanser. Bang leverte spalten sammenhengende frem til han ble 85 år. Fra 2006 ble På nattbordet skrevet av Bjørn Gabrielsen. I januar 2021 ble spalten overtatt av Ellen Sofie Lauritzen. Samtidig ble publisering endret til ukentlig i lørdagsmagasinet i Dagens Næringsliv.

I 2023 kunngjorde nettavisen Rett24 at den hadde engasjert Bjørn Gabrielsen til å levere tekster til sin nystartede På nattbordet-spalte, men da med et snevrere utvalg av intervjuobjekter: kun norske jurister skulle intervjues til den nye spalten, som ville bli publisert hver lørdag.

 Referanser  

 Eksterne lenker  
 Søk i DN etter nattbordet-intervju

Kategori:Norske avisspalter
Kategori:Dagens Næringsliv